Alindria

Alindria er en slekt av gnagbiller som lever i død ved, på råtnende plantedeler, i lagrede matvarer eller på sopp. Larvene er rovdyr.

Utseende 
Middelsstore til ganske store (11-34 millimeter), slanke, svarte gnagbiller, gjerne med noe metallisk glans. Antennene er omtrent så lange som hodets bredde. Pronotum er firkantet, omtrent så langt som bredt. Dekkvingene er jevnbrede med fine punktstriper.

Levevis 
Man regner med at larvene til disse billene er rovdyr, og de kan finnes i mange ulike habitater. De har svært kraftige kjever og kan gnage ganger i ganske hard ved eller andre materialer. Forøvrig er lite kjent om biologien deres.

Utbredelse 
De fleste av artene lever i tropisk Afrika inkludert Madagaskar, men det er også noen i Sørøst-Asia.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien gnag- og maurbiller, Cleroidea
 Familien gnagbiller, Trogossitidae (=Ostomidae)
 Underfamilien smalgnagbiller, Trogossitinae Latreille, 1802
 Gruppen Trogossitini
 Slekten Alindria Erichson, 1844 
 Alindria alluaudi Léveillé, 1894
 Alindria alutacea Murray, 1867
 Alindria angusta Léveillé, 1898
 Alindria auberti Léveillé, 1905
 Alindria australis Péringuey, 1885
 Alindria bicolor Basilewsky, 1956
 Alindria bouvieri Léveillé, 1898
 Alindria chevrolati Reitter, 1876
 Alindria cribrosicollis Léveillé, 1898
 Alindria cyaneicornis Fairmaire, 1887
 Alindria docorsei Léveillé, 1901
 Alindria elongata Guérin-Méneville, 1846
 Alindria grandis (Audinet-Serville, 1825)
 Alindria lesnei Léveillé, 1907
 Alindria orientalis Redtenbacher, 1844
 Alindria ornata Léveillé, 1888
 Alindria ruandana Basilewsky, 1956
 Alindria sedilloti Léveillé, 1881
 Alindria sericea Léveillé, 1898
 Alindria spectabilis (Klug, 1833)
 Alindria virescens Léveillé, 1907

Referanser

Eksterne lenker 

 

Biller formelt beskrevet i 1844
Dyr formelt beskrevet av Wilhelm Ferdinand Erichson
Gnagbiller